**PASIŪLYMŲ EKONOMINIO NAUDINGUMO VERTINIMO TVARKA IR METODIKA[[1]](#footnote-2)**

1. Perkančioji organizacija vertins pasiūlymus ir pasirinks ekonomiškai naudingiausią pasiūlymą pagal kainos ir kokybės santykio vertinimo kriterijų.
2. Sutartis bus sudaroma su dalyviu, pateikusiu ekonomiškai naudingiausią pasiūlymą, išrinktą pagal nustatytus kriterijus ir taisykles, aprašytus šiame pirkimo sąlygų priede.
3. Šio priedo 1 lentelėje yra pateikiami ekonomiškai naudingiausio pasiūlymo vertinimo kriterijai, kurie aprašomi ir detaliai pateikiami 2 lentelėje, nurodant šių kriterijų reikšmingumą bei vertinimo tvarką.

1 lentelė. Pasiūlymų vertinimo kriterijai

|  |  |  |
| --- | --- | --- |
| **Eil.  Nr.** | **Vertinimo kriterijai** | **Lyginamasis svoris** |
| 1. | **I. kriterijus** – Kaina (A) | X = 60 |
| Kokybės kriterijai (T) | | |
| 2. | **II. kriterijus** – Tiekėjo siūlomo statinio statybos vadovo patirtis (B) | Y = 24 |
| 3. | **III. kriterijus** – Darbų atlikimo terminas mėnesiais (C) | K = 5 |
| 4. | **IV. kriterijus** – Papildoma statinio garantinio termino trukmė metais (D) | L = 5 |
| 5. | **V. kriterijus** – Aplinkos apsaugos priemonių taikymas (E) | M = 6 |

2 lentelė. Pasiūlymų vertinimo kriterijai ir jų reikšmingumas ir vertinimo tvarka

|  |  |  |  |
| --- | --- | --- | --- |
| **Eil. Nr.** | **Vertinimo kriterijai, kriterijaus žymuo formulėje** | **Skaičiavimo formulė** | **Žymens reikšmė** |
| 1. | **A – kaina** | Amin - mažiausia pasiūlyta kaina.  Ap - vertinamo pasiūlymo kaina.  X - kriterijaus lyginamasis svoris. | Tiekėjo pasiūlymo kainos balas (A) apskaičiuojamas mažiausios pasiūlytos kainos (Amin) ir vertinamo pasiūlymo kainos (Ap) (kainos nurodytos Tiekėjo pasiūlyme) santykį padauginant iš kainos lyginamojo svorio.  Vertinama pasiūlyme pateikta fiksuota kaina su PVM arba be PVM (pastaroji taikoma tais atvejais, kai pagal galiojančius teisės aktus tiekėjui nereikia mokėti PVM). |
| 2. | **B –pagrindinio personalo patirtis (statinio statybos vadovo)** | – vertinamo pasiūlymo parametro reikšmė.  (Bmax) – geriausia to paties parametro reikšmė 10.  Y – kriterijaus lyginamasis svoris. | Vertinama tiekėjo pasiūlyme siūlomo(-ų) statinio statybos vadovo (-ų) darbo patirtis – per pastaruosius 5 metus šiame punkte išvardintus reikalavimus atitinkančių sutarčių skaičius, pagal kurias siūlomas statinio statybos vadovas vadovavo statybos darbams (ėjo statinio statybos vadovo pareigas) baigtame objekte, kur atliktų darbų vertė yra ne mažesnė nei / rekomenduojama ne mažiau kaip 0,7 numatomo pirkimo vertės / EUR be PVM ir kuriems išduoti statybos užbaigimą patvirtinantys dokumentai, šiuose statiniuose:  **Statinių kategorija** –......................................  **Statinių grupė** –......................................  (iš nurodytųjų *STR 1.01.03:2017[[2]](#footnote-3) IV skyriuje*);  */ Pastaba. jei taikoma, pridėti: taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje /.*     |  |  |  |  |  |  | | --- | --- | --- | --- | --- | --- | | **Už statinio statybos vadovo patirtį per pastaruosius 5 metus skiriami balai:** | | | | | | | Tinkamai įvykdytų ir įrodymais pagrįstų sutarčių skaičius | 1 | 2 | 3 | 4 | 5 ir daugiau | | Skiriamų balų skaičius | 2 | 4 | 6 | 8 | 10 |   Už kiekvieną statinio statybos vadovo tinkamai įvykdytą aukščiau nurodytus reikalavimus atitinkančią sutartį skiriama po atitinkamą balų skaičių, kaip nurodyta lentelėje. Už 5 tinkamai įvykdytas sutartis skiriama maksimali balų suma – 10 balų. Už daugiau nei 5 tinkamai įvykdytas sutartis papildomų balų nebus skiriama – jei Tiekėjas nurodys daugiau kaip 5 sutartis, skaičiuojant šio kriterijaus reikšmę bus vertinama, kad Tiekėjas pasiūlė maksimalų reikalavimus atitinkančių sutarčių skaičių.  **Dokumentai ir (ar) informacija pasiūlymo vertinimui:**  Kartu su pasiūlymu turi būti pateikti dokumentai, įrodantys kriterijuje nustatytą projekto vadovo patirtį:  1) Užpildytas sutarčių, kurias vykdant pasiūlyme pasiūlyto statinio statybos vadovas buvo paskirtas eiti statinio statybos vadovo pareigas, siūlomo statinio statybos vadovo vadovautų projektų sąrašas (forma pridedama);  2) atliktų statybos darbų aktai ir / ar kiti pagrindžiantys dokumentai ar įrodymai, iš kurių būtų galima nustatyti atliktų statybos darbų vertę;  3) statybos užbaigimą patvirtinantys dokumentų kopijos.  Statybos darbų vadovas (-ai), nurodytas (-i) grindžiant tiekėjo atitiktį kvalifikacijos reikalavimui, privalo būti paskirtas (-i) vadovauti Pirkime perkamo objekto statybai.  Jei Tiekėjas pasiūlys daugiau nei vieną reikalavimus atitinkantį, reikalaujamą patirtį turintį specialistą, bus vertinamas Tiekėjo nurodytas konkretus asmuo skiriamas statinio statybos vadovo pareigoms.  Jei Tiekėjas neįrodo siūlomo specialisto patirties atitikimo nustatytam kokybinio vertinimo reikalavimui, bus skirta 0 (nulis) balų. |
| 3. | **C– darbų atlikimo terminas** | C *min* – mažiausias (geriausias) pasiūlytas darbų atlikimo terminas  Cp – vertinamo pasiūlymo pasiūlytas darbų atlikimo terminas termino  K – kriterijaus lyginamasis svoris. | Vertinamas Tiekėjo pasiūlyme nurodytas darbų atlikimo terminas, išreikštas mėnesiais (sveikaisiais skaičiais).  Darbų atlikimo termino mėnesiais vertinimo kriterijus apskaičiuojamas mažiausio pasiūlyto termino mėnesiais (Cmin) ir vertinamo pasiūlymo termino mėnesiais (Cp) santykį padauginant iš šio kriterijaus lyginamojo svorio (L).  Tiekėjas turi tiksliai nurodyti siūlomą terminą. Negalima vartoti sąvokų ,,apie x mėn.“, ,,nuo X mėn. iki Y mėn.“ ar pan., dėl kurių kiltų abejonių dėl tikrųjų tiekėjo ketinimų.  Minimali galima siūlyti reikšmė – / nurodyti / mėn. Maksimali galima siūlyti reikšmė – / nurodyti / mėn. Siūlomas terminas, viršijantis maksimalų / nurodyti /mėn. darbų atlikimo termino trukmę nebus vertinamas.  Darbų atlikimo terminas, skaičiuojamas nuo statybvietės perdavimo dienos, iki statybos užbaigimo procedūrų vadovaujantis galiojančiais teisės aktų reikalavimais atlikimo ir statybos užbaigimo akto gavimo.  Tiekėjas turi atsakingai įvertinti savo pajėgumą ir siūlyti protingą įgyvendinimo terminą. Kilus abejonėms dėl tiekėjo pasiūlyme nurodyto pasiūlyto Darbų atlikimo termino įgyvendinimo realumo, perkančioji organizacija gali paprašyti pagrįsti Darbų atlikimo terminą techniniais pajėgumais, žmogiškaisiais resursais ar kita. Tuo atveju, jei tiekėjo pasiūlytas terminas nebus pagrįstas techniniais pajėgumais, žmogiškaisiais resursais arba technologiškai neįgyvendinamas, toks pasiūlymas bus atmestas.  Tiekėjo pasiūlyme nurodyti terminai bus įtraukti į Sutartį ir taps esmine sutarties sąlyga, kurią pažeidus, perkančioji organizacija įgyja teisę nutraukti Sutartį. |
| 4. | **D – Papildoma statinio garantinio termino trukmė metais** | – vertinamo pasiūlymo parametro reikšmė.  (Dmax) – geriausia to paties parametro reikšmė 5.  L – kriterijaus lyginamasis svoris. | Vertinama tiekėjų pasiūlymuose nurodyta papildoma statinio garantinio termino trukmė metais.  Papildoma statinio garantinio termino trukmė metais – tiekėjo suteikiamas papildomas terminas, neįskaitant minimalaus teisės aktuose nustatyto garantinio termino, t. y. viršijantis Lietuvos Respublikos civilinio kodekso 6.698 straipsnio 1 dalies 1 punkte nustatytą 5 metų garantinį terminą.  Papildomos statinio garantinio termino trukmės, išreikštos metais, balai priskiriami taip:   |  |  | | --- | --- | | **Atliktiems darbams taikomas papildomas statinio garantinis terminas metais** | **Skiriami balai DP** | | 1 | 1 | | 2 | 2 | | 3 | 3 | | 4 | 4 | | 5 | 5 |   Perkančioji organizacija, vertindama pasiūlymus, balus skirs ne daugiau kaip už 5 metus papildomo garantinio termino, t. y. jei tiekėjas nurodys daugiau kaip 5 metus, skaičiuojant šio kriterijaus reikšmę bus vertinama, kad tiekėjas pasiūlė maksimalų 5 metų papildomą garantinį terminą.  Tiekėjas savo pasiūlyme turi nurodyti jo siūlomą papildomą statinio garantinio termino trukmę (galimi tik papildomos statinio garantinio termino trukmės variantai, pateikti lentelėje) sveikais skaičiais (jei bus nurodomas nesveikasis skaičius, bus vertinamas tik sveikasis skaičius iki kablelio, neapvalinant, pvz. pasiūlius 1,5 metų papildomą garantinį terminą bus skiriamas 1 balas), išreikštą metais.  Jei tiekėjas nepasiūlys papildomo garantinio termino, jam bus skiriama 0 balų. |
| 5. | **E – Aplinkos apsaugos priemonių taikymas** | – vertinamo pasiūlymo parametro reikšmė.  (Emax) – geriausia to paties parametro reikšmė 6.  M – kriterijaus lyginamasis svoris. | Aplinkos apsaugos priemonių taikymo kriterijaus balas nustatomas pagal tiekėjo siūlomus įsipareigojamus taikyti aplinkos apsaugos priemones statybos darbų metu, už kiekvieną priemonę skiriant atitinkamus balus.  **1 priemonė** – transportuojant reikiamas medžiagas į statybvietę ir atliekas iš jos, naudojami daugkartiniai konteineriai, išskyrus kai susidarančios atliekos turi būti perdirbamos ar vežamos į MBA;  **2 priemonė** – bus mažinamos statybinių medžiagų ir gaminių pakuočių atliekos (visos pakuotės grąžinamos tiekėjui, pakartotinai naudojamos, perdirbamos ar kitaip naudojamos);  **3 priemonė** – bus pakartotinai naudojamos, perdirbamos ar kitaip naudojamos griovimo ir statybos / montavimo procesuose susidariusios atliekos.  **Vertinamų priemonių skaičius – 3 vnt., maksimalus balų už visas priemones skaičius – 6 balai.**   |  |  | | --- | --- | | **Siūlomas įsipareigojamas taikyti aplinkos apsaugos priemones** | **Skiriami balai EP** | | 1 | 2 | | 2 | 4 | | 3 | 6 |   Tiekėjas kartu su pasiūlymu turi pateikti deklaraciją, kad bus laikomasi nurodytų priemonių (forma pridedama kaip Priedas Nr. 5). Nepateikus deklaracijos ir nenurodžius prisiimamų aplinkos apsaugos priemonių pasiūlymo formoje, balai nebus skiriami.  Tiekėjas, sutarties vykdymo metu, turės įgyvendinti nurodytus deklaracijoje įsipareigojimus. Sutartyje numatytos sankcijos už prisiimtų įsipareigojimų nevykdymą.  Tiekėjas turi atsakingai įvertinti savo pajėgumą ir siūlyti tik tas aplinkos apsaugos priemones, kurių gebės laikytis ir teikti įrodymus apie jų laikymąsi visą pirkimo sutarties vykdymo laikotarpį. |

**PASTABOS**

1. Ekonominis naudingumas (S) apskaičiuojamas sudedant tiekėjo pasiūlymo kainos C ir kitų kriterijų (T) balus:



1. Kriterijų (T) balai apskaičiuojami sudedant atskirų kriterijų (Ti) balus:

.

1. [Galima pasirinkti priklausomai nuo pirkimo objekto sudėtingumo] Jei Tiekėjo kriterijaus (T) reikšmė, apskaičiuota pagal šio priedo reikalavimus yra ≤ 10 balų, tokio Tiekėjo pasiūlymas atmetamas kaip neatitinkantis paslaugų pirkimo sąlygų ir toliau nenagrinėjamas.
2. Ekonomiškai naudingiausiu bus pripažįstamas pasiūlymas, kurio kainos ir kokybės kriterijaus (S) reikšmė bus didžiausia. Tarpiniai ir galutiniai vertinimo rezultatai nurodomi ne daugiau kaip dviejų skaičių po kablelio tikslumu.
3. Jei Pasiūlymai, kurių bendras kainos ir kokybinio kriterijaus (S) balas yra įvertinti vienodai, tuomet laimėjusiu bus pripažintas tas tiekėjas, kurio pasiūlymas buvo pateiktas anksčiau.
4. Tiekėjas, sudarydamas Sutartį ar Sutarties vykdymo metu, neturi teisės pakeisti pasiūlytų statinio statybos vadovo , kurio patirtis buvo įvertinta balais laimėtojo atrankos metu, išskyrus Sutartyje numatytas aplinkybes. Visais atvejais Tiekėjas privalo užtikrinti, kad visą rangos darbų vykdymo laikotarpį, statybos darbų atlikimui vadovautų specialistai, kurių patirtis yra ne mažesnė, nei ta, į kurią buvo atsižvelgta vertinant pasiūlymo ekonominį naudingumą. Tiekėjui pažeidus šią sąlygą, bus taikomos Sutartyje numatytos teisinės atsakomybės priemonės.

1. Šiame priede pateikiami pavyzdiniai ekonomiškai naudingiausio pasiūlymo vertinimo kriterijai, kuriuos rekomenduojama taikyti vykdant rangos darbų pirkimus. Šis ekonomiškai naudingiausio pasiūlymo vertinimo kriterijų sąrašas nėra baigtinis – perkančioji organizacija, atsižvelgdama į pirkimo objektą, siekiamus tikslus, gali nustatyti ir kitus vertinimo kriterijus. [↑](#footnote-ref-2)
2. Lietuvos Respublikos aplinkos ministro 2016 m. spalio 27 d. įsakymas Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“ (TAR, 2016-11-21, Nr. 2016-27168). [↑](#footnote-ref-3)