**PASTATAO ATNAUJINIMO (MODERNIZAVIMO) DARBŲ**

**TECHNINĖ SPECIFIKACIJA**

| **Eil. Nr.** | **Pavadinimas** | **Reikalavimai** |
| --- | --- | --- |
| **I. Bendra informacija apie pirkimą ir jo objektą** | | |
| 1. | Statytojas (Užsakovas) | */Nurodomas Statytojas pagal Lietuvos Respublikos statybos įstatymo 2 straipsnio 99 dalį./* |
| 2. | Pirkimo objektas | Pastato atnaujinimas (modernizavimas) (be projektavimo paslaugų) pagal Statytojo pateiktą Pastato atnaujinimo (modernizavimo) techninį darbo projektą (pagrindinis BVPŽ kodas - /nurodyti kodą/). |
| 2.1 | Pirkimo apimtis (toliau – **Darbai**) | Darbai apima:   * Pastato statybos darbų atlikimą pagal Pastato atnaujinimo (modernizavimo) techninį darbo projektą; * Pilną Projekte numatytų sistemų įrengimą ir testavimą, schemų ir instrukcijų bei instruktavimo ir mokymų dokumentų parengimą ir perdavimą Statytojui; * Pastato energetinio naudingumo sertifikato, įrodančio projekte numatytos pastato energetinio naudingumo klasės bei kitų nurodytų pasiekti rodiklių, jei tokių būtų, pasiekimą, gavimą; * Išpildomosios dokumentacijos, kuri reikalinga statybos užbaigimo procedūroms atlikti, parengimą ir perdavimą; * Statybos užbaigimo procedūros organizavimą bei atlikimą; * Nekilnojamųjų daiktų kadastro duomenų pakeitimą/patikslinimą, suderinimą ir įregistravimą registre. |
| 3. | Statybos objekto (toliau – **Pastatas**) duomenys | Pastato paskirtis - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;  Pastato unikalus Nr. \_\_\_\_\_\_\_\_\_\_\_\_;  Adresas - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  Kategorija - \_\_\_\_\_\_\_\_\_\_\_\_\_\_\_\_\_\_\_\_­\_\_\_\_\_\_\_\_\_\_\_\_\_\_\_\_\_\_\_\_;  Kadastro bylos Nr. - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  Pastato bendrasis plotas - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  Aukštų skaičius (įskaitant rūsio aukštų skaičių) - \_\_\_\_\_\_\_\_\_\_\_\_\_\_\_\_\_; |
| 4. | Projekto, pagal kurį atliktini perkami Darbai,  (toliau – **Projektas**) duomenys | Projekto rūšis – Pastato atnaujinimo (modernizavimo) Projektas  Projekto žymuo - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  Projekto pavadinimas - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  Statybą leidžiančio dokumento Nr. - \_\_\_\_\_\_\_\_\_\_\_\_\_\_\_\_;  Statybą leidžiančio dokumento išdavimo data - \_\_\_\_\_\_\_\_\_\_\_;  Statybą leidžiantį dokumentą išdavęs subjektas - \_\_\_\_\_\_\_\_\_\_ . |
| 5. | Projekto informacija | Projekte ir jo dokumentuose (techninėje specifikacijoje, aiškinamuosiuose raštuose, brėžiniuose, žiniaraščiuose ir kt.), kituose pirkimo dokumentuose nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus (t. y. Tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“. Lygiavertiškumo įrodymas yra Tiekėjo pareiga. |
| Statybos produktai ir įrenginiai turi būti derinami su Statytoju ir tvirtinami Statytojo iki atitinkamų Darbų pradžios. Numatomų naudoti statybos produktų ir įrenginių pavyzdžiai privalo būti pateikiami Statytojui suderinimui. Kiekiai, dydžiai, išmatavimai turi būti tikslinami pagal esamą faktinę situaciją. |
| **II. Reikalavimai perkamiems Darbams** | | |
| 6. | Kalendorinis Darbų vykdymo grafikas | Darbų atlikimo terminas [\_\_\_\_\_] mėn. nuo Sutarties įsigaliojimo dienos iki statybos užbaigimo procedūrų užbaigimo dienos. Darbai gali būti stabdomi Sutartyje numatytais atvejais, dėl ne nuo Rangovo priklausančių aplinkybių, ne ilgesniam nei 6 (šešių) mėnesių laikotarpiui. |
| 6.1 |  | Tiekėjas iki Darbų pradžios privalo parengti detalų Kalendorinį Darbų vykdymo grafiką, kuriame būtų nurodyti Tiekėjo privalomųjų dokumentų ir veiksmų atlikimo datos, atskirų Pastato elementų bei įrangos montavimo pradžios ir pabaigos terminai, nurodyti reikalingi atlikti tyrimai, derinimai su Užsakovu. Darbų vykdymo pagal Kalendorinį Darbų vykdymo grafiką statusas peržvelgiamas kiekvieno susirinkimo metu. |
| 6.2 |  | Tiekėjas, ne rečiau kaip kas mėnesį, o esant Darbų vykdymo termino (-ų) vėlavimui – kas savaitę, privalo parengti ir pateikti Užsakovui Darbų eigos ataskaitas. Darbų eigos ataskaitos forma turi būti suderinta su Užsakovo atstovu. |
| 7. | Darbų organizavimo reikalavimai | Darbai bus vykdomi eksploatuojamame Pastate, todėl privalės būti maksimaliai užtikrintas Pastato naudojimo patogumas bei Darbų sauga; Darbai turi būti planuojami *darbo dienomis nuo 8 iki 17 val.* /*nurodomi papildomi ir/ar kitokie reikalavimai/* |
| 7.1 |  | Iki statybos pradžios Tiekėjas privalo gauti visus reikalingus Užsakovo, viešojo administravimo subjektų ir trečiųjų suinteresuotų šalių išduodamus leidimus arba pritarimus Darbų vykdymui, atlikti detalų Darbų planavimą, organizavimą ir vykdymą statybvietėje ir parengti arba gauti iš Užsakovo privalomuosius dokumentus, leidžiančius pradėti Statybos darbus. Tokie Tiekėjo numatomi veiksmai ir dokumentai turi būti suderinami su Užsakovo atsakingais asmenimis. |
| 7.2 |  | Tiekėjas iki Darbų pradžios privalo parengti Darbų technologijos projektą ir statybos procesų technologines korteles pagal teisės aktų reikalavimus (STR 1.06.01:2016 „Statybos darbai. Statinio statybos priežiūra“ 3 priedas „Statybos darbų technologijos projekto sudėtis“). |
| 7.3 |  | Tiekėjas privalo pildyti elektroninį statybos darbų žurnalą ir apmokėti visas išlaidas, susijusias su prieiga prie elektroninio statybos žurnalo programinės įrangos (sistemos) ir jos naudojimu. Tiekėjas, atsižvelgdamas į Užsakovo prašymą, turi užsakyti, apmokėti elektroninio statybos darbų žurnalo paslaugą ir perleisti Užsakovui žurnalo nuosavybę iki jo pildymo pradžios. |
| 7.4 |  | Užsakovo ir Tiekėjo įgaliotų atstovų susitikimai organizuojami bent vieną kartą per *savaitę / dvi savaites / mėnesį* iš anksto suderinus laiką ir vietą. Tiekėjas užtikrina, kad šiuose susitikimuose dalyvautų Tiekėjo pasiūlyme Pirkime nurodytas statinio statybos vadovas (ir atitinkamas (-i) statinio statybos specialiųjų darbų vadovas (-ai), jei numatomi aptarinėti atitinkami specialieji darbai). Susirinkimus protokoluoja Tiekėjas. Susirinkimų protokolo forma turi būti suderinta su Užsakovo atstovu. Užsakovo iniciatyva pagal poreikį Tiekėjo atstovai gali būti kviečiami dalyvauti susitikimuose su viešojo administravimo subjektais, trečiaisiais asmenimis, sprendžiant su Darbais susijusius klausimus. |
| 7.5 |  | Darbams naudojami nauji ir nenaudoti Tiekėjo statybos produktai. Tiekėjas įsigyja ir transportuoja statybos produktus savo lėšomis. Visi Tiekėjo įsigyjami statybos produktai ir įrenginiai, reikalingi Darbų atlikimui, turi būti nauji. Statybos produktai, įrenginiai ir naudojama įranga turi turėti kokybės patvirtinimo dokumentus, kaip numatyta Lietuvos Respublikos statybos įstatyme ir kituose teisės aktuose.  Visi numatomi statybos produktai ir įrenginiai turi užtikrinti tokiems gaminiams keliamus kokybės reikalavimus. Statybos produktas laikomas tinkamu naudoti, jeigu jis atitinka darniojo standarto ar Europos techninio liudijimo reikalavimus, o kai tokių nėra, - nacionalinės techninės specifikacijos, pripažintos Europos Sąjungoje, reikalavimus. Jei nėra nė vienos iš minėtų specifikacijų, - statybos produktas laikomas tinkamu naudoti, jeigu jis atitinka nacionalinės techninės specifikacijos reikalavimus.  Atliktiems Darbams (įskaitant panaudotus statybos produktus) taikomi Lietuvos Respublikos teisės aktuose numatyti garantiniai terminai, Objekte panaudotiems įrenginiams – šių įrenginių gamintojų nustatyti, tačiau ne trumpesni kaip 2 metai po Statybos užbaigimo garantiniai terminai. Jei Tiekėjo pasiūlyme Pirkime nurodyta ilgesnė / papildoma garantinio termino trukmė (t. y. jei garantinio termino trukmė yra ekonominio naudingumo kriterijus), tuomet atitinkamai atliktiems Darbams ir/ar panaudotiems įrenginiams taikytina ilgesnė garantinio termino trukmė). |
| 8. | Reikalavimai statybvietei ir Darbams | Statybvietės aptvėrimas turi būti įvertintas Tiekėjo įsipareigojimų apimtyse. Darbai bus vykdomi greta veikiančių pastatų, todėl darbų organizavimui ir saugai keliami aukšti reikalavimai, veikla dėl Darbų vykdymo neturi būti trikdoma arba kitaip apribojama.  Taip pat įvertintina, kad Darbai bus vykdomi veikiančiame ir/ar gyvenamame Pastate, todėl Tiekėjas privalo Darbus organizuoti taip, kad veikla Pastate nebūtų trikdoma ar kitaip apribojama. |
| 8.1 |  | Darbo ir veiklos zonos turi būti iš anksto derinamos su Užsakovu ir atitveriamos apsauginiais atitvarais, apsaugančiais nuo dulkių ar kitų darbų metu sukeliamų nešvarumų patekimo į gretimas teritorijas, pastatus ar aplinką.  Tiekėjas, derindamas Darbų ir veiklų zoną su Užsakovu, turi pareigą sutarti dėl atsitvėrimų įrengimo termino ir atsitvėrimų montavimo laiko ir kitų sąlygų (atitvaros tipas, medžiagiškumas, spalvos, įspėjamieji ir nukreipiamieji žymėjimai ir ženklinimai, reklamos), kurios gali įtakoti Užsakovo ir trečiųjų šalių vykdomą veiklą už Darbų ir veiklų zonų. |
| 8.2 |  | Tiekėjas privalo prižiūrėti, kad už statybvietės ribos neatsirastų statybinių atliekų, purvo ir šiukšlių. Tiekėjas turi palaikyti švarias ir tvarkingas Darbo zonas ir turi visuomet turėti uždengiamas dėžes ar konteinerius šiukšlėms išmesti ir rūšiuoti. Užpildyti konteineriai privalo būti išvežami iš statybvietės tą pačią dieną. |
| 8.3 |  | Tiekėjas per 5 darbo dienas nuo statybvietės perdavimo dienos visuomenei aiškiai matomoje vietojo turi įrengti informacinį stendą. Jeigu Darbų atlikimas finansuojamas Europos Sąjungos fondų paramos lėšomis stendas įrengiamas laikantis 2014 m. liepos 28 d. Komisijos priimto įgyvendinimo reglamento (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės, II skyriuje nustatytomis techninėmis charakteristikomis. Iki stendo įrengimo, Tiekėjas privalo susiderinti stendo turinį ir formą su Užsakovu. Užbaigus Darbus, iki Darbų perdavimo dienos Tiekėjas įsipareigoja įrengti nuolatinį stendą pagal Statytojo reikalavimus. |
| 8.4 |  | Tiekėjas privalo užtikrinti visų su Statybvietėje esančių asmenų identifikavimu susijusių pareigų bei reikalavimų, numatytų Lietuvos Respublikos statybos įstatymo 221 straipsnyje „Statybvietėje esančių asmenų identifikavimas“ ir kituose teisės aktuose (jeigu Sutarties vykdymo metu tokios teisės aktų nuostatos galioja ir yra privalomos) įgyvendinimą, įskaitant atvykimo į statybvietę bei registracijos tvarkos parengimą, vykdymą ir kontrolę. Tiekėjas atsako už šių pareigų bei reikalavimų įgyvendinimą teisės aktų nustatyta tvarka. |
| 8.5 |  | Užsakovo ir/arba Pastato naudotojo rašytiniu sutikimu, Tiekėjas gali prisijungti prie Užsakovo esamų inžinerinių komunikacijų. Tiekėjas įsipareigoja prisijungimo vietoje įrengti apskaitos prietaisus ir sumokėti Užsakovui už faktiškai suvartoto resurso kiekį per 15 (penkiolika) dienų nuo kalendorinio mėnesio pabaigos pagal Užsakovo pateiktą mokėjimo dokumentą.  Statybvietėje esamos inžinerinės sistemos:   * Elektra; * Vanduo; * Buitinės nuotekos; * Gamybinės nuotekos; * Internetas. |
| 8.6 |  | Tiekėjas privalo užtikrinti visose Darbų zonose ir prieigose švarą, tvarką ir saugą. Tiekėjas privalo į Pasiūlymo kainą įskaičiuoti ir vykdyti patalpose Pastate esančių daiktų, įrenginių, grindų ir baldų uždengimo ar kitas apsaugojimo priemones, arba jų išnešimą iš remontuojamų patalpų, bei patalpų išvalymą ir daiktų gražinimą baigus jose numatytus Darbus. |
| 8.7 |  | Tiekėjas privalo apsaugoti Užsakovo turtą nuo nuostolių, apgadinimo ar sunaikinimo, atsiradusių dėl Tiekėjo veiksmų. Tiekėjas turi imtis visų būtinų atsargumo priemonių bei užtikrinti, kad Tiekėjo įrengimai ir personalas būtų tik konkrečių vykdomų Darbų vykdymo vietoje ir papildomose patalpose, kurias Užsakovas gali suteikti Tiekėjui kaip patalpas persirengimui, sandėliavimui ar administracinėms reikmėms. |
| 9. | Reikalavimai Darbams | Visi reikalavimai, kuriais Tiekėjas privalo vadovautis, yra nurodyti Projekte, Rangos sutartyje, šioje Techninėje specifikacijoje ir viešojo pirkimo metu perkančiosios organizacijos pateiktuose pirkimo sąlygų paaiškinimuose (jei tokių būtų). Tiekėjas privalo įvykdyti visus šios Techninės specifikacijos reikalavimus, įskaitant visus Darbus, paslaugas ir statybos produktus bei įrenginius, kurie nėra tiksliai apibrėžti Techninėje specifikacijoje, tačiau yra neatsiejamai susiję su Projekte nurodytais sprendiniais. |
| 9.1 |  | Darbai privalo būti vykdomi vadovaujantis galiojančiais teisės aktais (aktualiomis redakcijomis): Lietuvos Respublikos statybos įstatymu, statybos techniniais reglamentais, statybos taisyklėmis, statinių naudojimo ir techninės priežiūros taisyklėmis, pripažintos nacionalinės standartizacijos institucijos nustatyta tvarka parengtais ir priimtais statybos srityje taikomais Lietuvos standartais, Lietuvos perimtais Europos Sąjungos ir tarptautiniais standartais, techniniais įvertinimais, metodiniais nurodymais, rekomendacijomis, Vyriausybės įgaliotų institucijų teisės aktais ir kitais teisės aktais taikytinais numatomų veiklų įgyvendinimui. |
| 9.2 |  | Bet kokie Tiekėjo numatomi pakeitimai, kurie gali būti laikomi priimtinais Užsakovui, Užsakovo gali būti įvertinami ir priimami Tiekėjui pateikus detalius sprendinius, pakeitimo pagrindimą ir sąmatinius paskaičiavimus. Pakeitimai įforminami Sutartyje nustatyta tvarka (Šalių sudaromu Pakeitimu). Bet kokias rizikas dėl tokių pakeitimų įgyvendinimo, Projekto sprendinių pakeitimo, statinio Projekto ekspertizės atlikimo, derinimų ir pritarimų gavimo, statybą leidžiančio dokumento atnaujinimo prisiima Tiekėjas. |
| 9.3 |  | Darbų vykdymo metu už Darbų saugą, elektrosaugą, aplinkosaugą, apsaugą ir gaisrinę saugą Darbų zonoje ir prieigose, atsakingas Tiekėjas. |
| 9.4 |  | Darbai privalo būti atliekami tvarkingai, neteršiant Pastato ir teritorijos, kompaktiškai kaupiant prekių montavimo atliekas ir jas reguliariai išvežti iš Pastato / teritorijos. Tiekėjas, vykdydamas Darbus, privalo pildyti atskirą Atliekų apskaitos žurnalą, kuriame turi būti įrašomi duomenys apie statybinių ir kitų atliekų išvežimą. Pabaigus Darbus šio žurnalo kopija per 10 (dešimt) darbo dienų turi būti pateikiama Užsakovui. Baigus Darbus, Tiekėjas privalo savo sąskaita išvežti šiukšles iš Pastato / teritorijos ne vėliau kaip iki Darbų perdavimo-priėmimo akto (galutinio) pasirašymo dienos. |
| 10. | Darbų užbaigimo reikalavimai | Tiekėjas turi atlikti visus privalomuosius veiksmus bei visas statybos užbaigimo procedūras (įgaliojimus pateikia Užsakovas) įskaitant, bet neapsiribojant statybos užbaigimo akto gavimą. |
| 10.1 |  | Projektas su žyma „taip pastatyta“, visi sertifikatai ir bandymų protokolai su statybos darbų žurnalu ir kitais dokumentais po statybos užbaigimo procedūrų užbaigimo privalo būti perduoti Statytojui 1-a spausdinta kopija ir skaitmenine versija CD/DVD laikmenoje (-ose). |

**Priedai, rekomenduojami pridėti prie Techninės specifikacijos:**

1. Pilnos apimties techninis darbo projektas;
2. Orientacinis perkraustomos įrangos ir turto apibūdinimas bei orientaciniai kiekiai.