**TIEKĖJŲ KVALIFIKACIJOS REIKALAVIMAI**

Tiekėjas turi atitikti 1 lentelėje *„Tiekėjo kvalifikacijos reikalavimai ir dokumentai“* nurodytus minimalius Tiekėjo kvalifikacijai keliamus reikalavimus**[[1]](#footnote-2)**. Tiekėjo kvalifikacija turi būti įgyta iki / Pastaba pasirinkti: paraiškų (pasiūlymų) / pateikimo dienos.

1 lentelė. Tiekėjų kvalifikacijos reikalavimai ir dokumentai

| **Eil. Nr.** | **Kvalifikacijos reikalavimai** | **Kvalifikacijos reikalavimus patvirtinantys dokumentai** |
| --- | --- | --- |
|
| 1. Teisė verstis atitinkama veikla | | |
| 1.1. | Tiekėjas turi turėti teisę būti rangovu ir Lietuvos Respublikoje atlikti statinio statybos darbus, reikalingus pirkimo sutarčiai įvykdyti:  **Statinių kategorija** – ypatingieji statiniai */ Pastaba. Tuo atveju, jeigu statinio kategorija neypatingasis ar nesudėtingasis statinys – 1.1 kvalifikacinis reikalavimas nenustatomas /.*  **Statinių grupė** –......................................  (iš nurodytųjų *STR 1.01.03:2017[[2]](#footnote-3) IV skyriuje*);  */ Pastaba. Jei taikoma, pridėti: taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje /.*  **Pogrupis** –......................................  (iš nurodytųjų *STR 1.01.03:2017 IV skyriuje*),  **Statybos darbų sritys** / Pastaba. Bendrųjų ir (ar) specialiųjų statybos darbų sritys, turi būti aiškiai ir tiksliai nurodomos pagal Techninį darbo projektą /**:**  **1. bendrieji statybos darbai:** ......................................  (iš nurodytųjų *STR 1.06.01:2016[[3]](#footnote-4)* 1 priede).  **2. specialieji statybos darbai:** ......................................  (iš nurodytųjų *STR 1.06.01:2016* 1 priede).  Kvalifikacinių reikalavimų teisinis pagrindas: Lietuvos Respublikos Statybos įstatymo 18 str. 2 d., statybos techninis reglamentas STR 1.06.01:2016 „Statybos darbai. Statinio statybos priežiūra“, 1 priedas; statybos techninis reglamentas STR 1.01.03:2017 „Statinių klasifikavimas“. | **PATEIKIAMA:**  Lietuvos Respublikos aplinkos ministerijos arba jos įgaliotos institucijos išduotas atestatas (duomenys bus patikrinti VšĮ ,,Statybos sektoriaus vystymo agentūra“ interneto svetainėje <https://www.svva.lt>), arba atitinkamos užsienio šalies institucijos išduoto kvalifikacijos atestato su Lietuvos Respublikos aplinkos ministerijos nustatyta tvarka išduota teisės pripažinimo pažyma, kopijos.  Dėl teisės pripažinimo pažymos užsienio valstybės tiekėjas turi pareigą per protingą laiką kreiptis į įgaliotas institucijas. Užsienio (Europos Sąjungos ir Europos ekonominės erdvės valstybės narių, Šveicarijos Konfederacijos bei trečiųjų šalių) tiekėjų įgyta kvalifikacija bus laikytina atitinkančia viešojo pirkimo sąlygas, nepriklausomai nuo to, kad šio pajėgumo patvirtinimo dokumentas Lietuvoje bus išduotas po galutinės pasiūlymų pateikimo dienos.  Tokiu atveju tiekėjai turi pateikti kilmės šalyje išduoto dokumento kopiją ir prašymo išduoti teisės pripažinimo dokumentą kopiją, o iki pasirašant pirkimo sutartį turės pateikti ir patį teisės pripažinimo dokumentą.  Pastabos:   * Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys, pagal jų prisiimamus įsipareigojimus pirkimo sutarčiai vykdyti; * tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų; * subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo / privalės turėti teisę verstis ta veikla, kuriai jis pasitelkiamas. Pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.   *CVP IS priemonėmis pateikiamos skaitmeninės dokumentų kopijos.* |
| 2. Finansiniai pajėgumai  */ Šis kvalifikacijos reikalavimas taikytinas tais atvejais, jeigu žinoma pastato modernizavimo statybos darbų skaičiuojamoji kaina viršija sumas, numatytas 2 lentelėje (jei netaikoma – ištrinti) /* | | |
| 2.1. | Vidutinės metinės pajamos iš veiklos, su kuria susijęs atliekamas pirkimas, paskutiniais 3 (trejais) finansiniais metais, o jei Tiekėjas įregistruotas vėliau ar veiklą atitinkamoje srityje pradėjo vėliau – nuo Tiekėjo įregistravimo ar veiklos susijusioje srityje pradžios, yra ne mažesnės kaip /rekomenduojama suma, numatyta 2 lentelėje/ Eur.  Laikoma, kad su atliekamu pirkimu susijusi veikla yra *statybos veikla*. | **PATEIKIAMA:**  Tiekėjo vadovo ir Tiekėjo vyriausiojo buhalterio (buhalterio) arba kito asmens, galinčio tvarkyti Tiekėjo buhalterinę apskaitą pagal teisės aktus, pasirašyta deklaracija apie per paskutinius 3 (trejus) finansinius metus, o jeigu Tiekėjas įregistruotas ar veiklą atitinkamoje srityje pradėjo vėliau, – nuo Tiekėjo įregistravimo ar veiklos su pirkimu susijusioje srityje pradžios (jeigu ši informacija turima), gautas metines pajamas iš veiklos, su kuria susijęs atliekamas pirkimas ir / arba atitinkamos banko pažymos.  Jeigu Tiekėjas dėl pateisinamų priežasčių negali pateikti perkančiosios organizacijos reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus perkančiajai organizacijai priimtinus dokumentus.  Pastabos:   * Reikalavimą turi atitikti tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu; * *Pirkimo vykdytojas reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju*.   *CVP IS priemonėmis pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija*. |
| 3. Techninis ir profesinis pajėgumas | | |
| 3.1 | Tiekėjas per paskutinius 5 metus iki paraiškos (pasiūlymo) pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) savo jėgomis pagal vieną ar daugiau sutarčių yra tinkamai atlikęs naujos statybos ir (ar) rekonstravimo, ir (ar) kapitalinio remonto, ir (ar) paprastojo remonto statybos darbų ir (ar) modernizavimo darbų ir (arba) tvarkomųjų statybos darbų statiniuose, kurie pagal STR 1.01.03:2017 „Statinių klasifikavimas” priskiriami:  **Statinių kategorija** – ......................................  (iš nurodytųjų *STR 1.01.03:2017*);  **Statinių grupė** –......................................  (iš nurodytųjų *STR 1.01.03:2017 IV skyriuje*);  *[jei taikoma] pastatai esantys kultūros paveldo objekto teritorijoje, jo apsaugos zonoje, kultūros paveldo vietovėje.*  **Pogrupis** –......................................  (iš nurodytųjų *STR 1.01.03:2017 IV skyriuje*), kurių vertė ne mažesnė kaip / rekomenduojama ne daugiau kaip 0,7 numatomo pirkimo vertės / EUR be PVM .  Pastabos**:**   * Tiekėjai reikalaujamą patirtį gali įrodinėti tiek baigtomis, tiek nebaigtų vykdyti sutarčių per paskutinius 5 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 5 metus) iki pasiūlymo pateikimo termino pabaigos jau įvykdytomis dalimis. * Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, atlikti darbai jų apimtis, vertė, o ne visas vykdytos sutarties objektas. | **PATEIKIAMA:**  1) Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 5 metus) iki pasiūlymo (paraiškos) pateikimo termino pabaigos atliktų darbų sąrašas (*Forma pridedama kaip Priedas Nr. 1*).  2) Užsakovų (tiek viešųjų, tiek privačiųjų) pažymos, patvirtinančios, kad tiekėjo pateiktame sąraše nurodyti darbai atlikti pagal galiojančių teisės aktų reikalavimus bei jų atlikimas ir galutiniai rezultatai buvo tinkami.  Pažymose turi būti nurodytas sutarties pavadinimas, statybos darbų objektas (statinio grupė), darbų rūšis, atliktų darbų vertė, EUR be PVM, darbų sutarties sudarymo data, darbų atlikimo data bei užsakovo patvirtinimas, kad darbai buvo atlikti pagal galiojančių teisės aktų reikalavimus ir tinkamai užbaigti. Tiekėjas, vietoje pažymų, taip pat gali pateikti ir užsakovo (-ų) pasirašytus darbų priėmimo-perdavimo aktus ar kitus dokumentus, jei šiuose dokumentuose yra nurodyta visa informacija, kuri turi būti pažymoje.  Užsakovų pažymose pateikta informacija turi sutapti su atliktų statybos darbų sąraše pateikta informacija.  Perkančioji organizacija, vertindama tiekėjų pateiktą informaciją, turi teisę prašyti papildomų, nepateiktų dokumentų, pagrindžiančių dalyvio pasiūlyme deklaruotą Tiekėjo patirtį ir kreiptis į užsakovus dėl gautos informacijos patvirtinimo.  Pastabos**:**   * Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; * Tiekėjas arba, jei pasiūlymą teikia ūkio subjektų grupė, šį kvalifikacijos reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.   *CVP IS priemonėmis pateikiamos skaitmeninės dokumentų kopijos.* |
| 3.2 | Tiekėjas sutarties vykdymui privalo turėti ne mažiau kaip nurodyta kvalifikuotų specialistų, kurie atitiktų žemiau nurodytus reikalavimus (turėtų teisę eiti pareigas pagal STR 1.02.01:2017 „Statybos dalyvių atestavimo ir teisės pripažinimo tvarkos aprašas“) ir laimėjimo atveju būtų paskirti sutarties vykdymui.  Vienas specialistas gali vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus. | **PATEIKIAMI** dokumentai, įrodantys atskirai kiekvieno specialisto reikalaujamą kvalifikaciją, pagal tai kokie reikalavimai atitinkamam specialistui yra keliami:  1) Specialistų, atsakingų už sutarties vykdymą, sąrašas „*Specialistų, atsakingų už sutarties vykdymą, sąrašas“* (forma pridedama kaip Priedas Nr. 2).  2) Specialisto sutikimas teikti pirkimo sutartyje nurodytas paslaugas, jei jis dirba kitoje įmonėje (ne tiekėjo ar subtiekėjo įmonėje) ir tiekėjo ar subtiekėjo patvirtinimas, kad laimėjęs konkursą įdarbins šį specialistą (taikoma tik tuo atveju, jei šis specialistas nesiūlomas kaip subteikėjas).  3) Kiekvieno specialisto kvalifikaciją pagrindžiantys dokumentai ar informacija (informacija apie Lietuvos Respublikos teisės aktuose numatytų institucijų nustatyta tvarka specialistams išduotus ir galiojančius kvalifikacijos atestatus ar teisės pripažinimo dokumentus, suteikiančius teisę vykdyti nurodytas veiklas).  *CVP IS priemonėmis pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.* |
| 3.2.1 | /jei statinys ypatingasis / neypatingasis /  Tiekėjas turi turėti ne mažiau kaip 1 specialistą, turintį teisę eiti ypatingojo / neypatingojo statinio statybos vadovo pareigas, - statiniai:  **Statinių grupė** –......................................  (iš nurodytųjų *STR 1.01.03:2017[[4]](#footnote-5) IV skyriuje*);  */ Pastaba. Jei taikoma, pridėti: taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje /.*  **Pogrupis** –......................................  (iš nurodytųjų *STR 1.01.03:2017 IV skyriuje*)  kuris per pastaruosius 5 metus būtų vadovavęs (ėjęs statinio statybos vadovo pareigas) aukščiau nurodytų statinių grupės naujos statybos ir (ar) rekonstravimo, ir (ar) kapitalinio remonto darbams, kurių atliktų darbų vertė yra ne mažesnė kaip / rekomenduojama 0,7 numatomo pirkimo vertės / EUR be PVM. | **Specialisto(-ų) kvalifikaciją pagrindžiantys dokumentai:**   1. Iš Tiekėjo nereikalaujama pateikti specialisto kvalifikacijos atestato ar teisės pripažinimo dokumento kopijos. Tiekėjas nurodo specialisto atestato ar teisės pripažinimo dokumento, suteikiančio specialistui teisę eiti atitinkamas pareigas, numerį, o perkančioji organizacija patikrins duomenis atitinkamuose VŠĮ Statybos sektoriaus vystymo agentūros (toliau – SSVA) kvalifikacijos atestatų ir (arba) teisės pripažinimo dokumentų  (toliau – TPD) registruose <https://www.ssva.lt/cms/registrai>).   \***Užsienio šalies specialistai** – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo / neypatingojo (arba ypatingojo / neypatingojo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje) statinių statybos vadovo / specialiųjų statybos darbų vadovo pareigas, pripažinus jų kilmės valstybėje turimą teisę eiti analogiškų statinių statybos vadovo / specialiųjų statybos darbų vadovo pareigas.  Užsienio (Europos Sąjungos ir Europos ekonominės erdvės valstybės narių, Šveicarijos Konfederacijos piliečių ir kitų fizinių asmenų, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis) specialistų įgyta kvalifikacija bus laikytina atitinkančia nustatytą reikalavimą, nepriklausomai nuo to, kad šio pajėgumo teisės patvirtinimo dokumentas Lietuvoje bus išduotas po paraiškų / pasiūlymų pateikimo. Tokiu atveju, kartu su paraiška / pasiūlymu Tiekėjai turi pateikti kilmės šalyje išduoto dokumento kopiją ir prašymo išduoti teisės pripažinimo dokumento kopiją, o iki pasirašant konkretaus pirkimo, kuriame Tiekėjo pasiūlymas pripažintas laimėjusiu, sutartį, turės pateikti ir patį teisės pripažinimo dokumentą.   1. Per pastaruosius 5 metus iki pasiūlymų (paraiškų) pateikimo termino pabaigos tinkamai įvykdytų sutarčių sąrašas (*forma pridedama kaip Priedas Nr. 3*), kuriuose siūlomas specialistas atliko atitinkamo vadovo pareigas. 2. Užsakovų pažymos, patvirtinančios sėkmingą specialisto vadovavimą statinio statybos, rekonstravimo ar modernizavimo statybos darbams.   Pastabos:   * jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti; * tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų; * subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.   *CVP IS priemonėmis pateikiamos skaitmeninės dokumentų kopijos.* |
| 3.2.2 | /jei statinys ypatingasis / neypatingasis /  Tiekėjas turi turėti ne mažiau kaip 1 specialistą turintį teisę eiti ypatingojo / neypatingojo statinio specialiųjų statybos darbų vadovo pareigas ir , statiniai:  **Statinių grupė** –......................................  (iš nurodytųjų *STR 1.01.03:2017[[5]](#footnote-6) IV skyriuje*);  */ Pastaba. Jei taikoma pridėti: taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje /.*  **Pogrupis** –......................................  (iš nurodytųjų *STR 1.01.03:2017 IV skyriuje*),  **Specialiųjų statybos darbų sritys** ......................................  iš nurodytųjų STR 1.06.01:2016 1 priede),    kuris per pastaruosius 5 metus būtų ėjęs specialiųjų statybos vadovo pareigas bent viename aukščiau nurodytų statinių grupės naujos statybos ir (ar) rekonstravimo, ir (ar) kapitalinio remonto darbų objekte. |

|  |  |  |
| --- | --- | --- |
| **5. Kokybės vadybos sistemos ir aplinkos apsaugos vadybos sistemos standartai[[6]](#footnote-7)** | | |
| 5.1. | Tiekėjas, turi būti įsidiegęs ir atliekamų statybos darbų srityje taikytiaplinkos apsaugos vadybos sistemą (Europos Sąjungos aplinkos apsaugos vadybos ir audito sistemą (EMAS) arba kitą aplinkos apsaugos vadybos sistemą, kuri įdiegta pagal standartą LST EN ISO 14001„Aplinkos vadybos sistemos. Reikalavimai ir naudojimo gairės“ (LST EN ISO 14001) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.  Reikalavimas suformuluotas pagal Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo 4.3 punktą. | **PATEIKIAMA:**  Nepriklausomos sertifikavimo įstaigos išduotas sertifikatas, patvirtinantis, kad Tiekėjas, atliekamiems statybos darbams taiko aplinkos apsaugos vadybos sistemos reikalavimus laikantis:  - standarto LST EN ISO 14001:2015 (arba lygiaverčio standarto) reikalavimų, arba  - kitų aplinkos apsaugos vadybos sistemų, pripažįstamų pagal 2009 m. lapkričio 25 d. Europos Parlamento ir Tarybos reglamentu (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, 45 straipsnį, arba kitų aplinkos apsaugos vadybos standartų reikalavimų.  Pastabos  Perkančioji organizacija pripažįsta ir kitose Europos Sąjungos valstybėse – narėse įsisteigusių nepriklausomų įstaigų išduotus lygiaverčius sertifikatus.  Perkančioji organizacija priima ir kitus Tiekėjo ir / arba Tiekėjų grupės partnerio (-ių) ir / arba Subtiekėjų ir / arba kitų ūkio subjektų, kurių pajėgumais remiasi Tiekėjas, lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad:  - jo taikomos aplinkos apsaugos vadybos užtikrinimo priemonės atitinka pagal 2009 m. lapkričio 25 d. Europos Parlamento ir Tarybos reglamentą (EB) Nr. 1221/2009 pripažįstamų aplinkos apsaugos vadybos ir audito sistemų reikalavimus, arba  - jo taikomos aplinkos apsaugos vadybos užtikrinimo priemonės atitinka standarto LST EN ISO 14001:2015 (arba lygiaverčio standarto) reikalavimus.  Lygiaverčiai dokumentai gali būti teikiami tais atvejais, jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką  Tiekėjas pasitelkti kitą ūkio subjektą dėl aplinkos apsaugos vadybos sistemos standarto gali tik tiek, kiek tai susiję su to ūkio subjekto prisiimtomis prievolėmis pagal pirkimo sutartį.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti.  *CVP IS priemonėmis pateikiamos skaitmeninės dokumentų kopijos.* |

**Pastabos:**

1. *Jei Tiekėjo, ūkio subjektų grupės nario (-ių), ūkio subjekto (-ų), kurio (-ių) pajėgumais tiekėjas remiasi, ar jo siūlomų specialistų kvalifikacijos dokumente yra nurodyta visa atitinkamų pastatų grupė (neišskirti / nenurodyti pogrupiai) arba atitinkamų pastatų grupės pogrupiai yra išskirti ir atitinka pirkimo objektą – tokie atestatai yra tinkami.*
2. *Tiekėjo kvalifikacija dėl teisės verstis atitinkama veikla nėra tikrinama visa apimtimi. Vadovaujantis Lietuvos Respublikos viešųjų pirkimų įstatymo 35 str. 2 d. 3 p., sutarties projekte nustatytas Tiekėjo įsipareigojimas, kad pirkimo sutartį vykdys tik tokią teisę turintys asmenys. Tiekėjas, perkančiajai organizacijai paprašius, turės pateikti perkančiajai organizacijai iki atitinkamų veiklų vykdymo pradžios atitinkamus dokumentus, įrodančius, kad pirkimo sutartį vykdys tik tokią teisę turintys asmenys.*
3. *Jei specialistas nėra Tiekėjo darbuotojas, tačiau jis bus įdarbintas laimėjimo atveju, jis turi būti nurodytas pasiūlymo formoje kaip kvazisubtiekėjas. Kartu su nurodytais dokumentais turi būti pateiktas susitarimas dėl darbo santykių sukūrimo laimėjimo atveju, patvirtinantis specialisto sutikimą atlikti sutartyje nurodytus (-as) darbus / paslaugas, juos / jas konkrečiai įvardinant, ir Tiekėjo patvirtinimas, kad laimėjęs konkursą, įdarbins šį specialistą.*
4. *Jei specialistas nėra Tiekėjo darbuotojas ir nebus įdarbintas, jis turi būti nurodytas pasiūlymo formoje kaip ūkio subjektas, kurio pajėgumais remiamasi.*
5. *Norint pakeisti siūlomą specialistą sutarties galiojimo laikotarpiu, turės būti pasiūlytas specialistas, turintis lygiavertę ar aukštesnę kvalifikaciją. Šis reikalavimas neapriboja Tiekėjo pasitelkti papildomus specialistus, jei tai būtina paslaugoms suteikti.*

2 lentelė. Rekomenduojamos kvalifikacijos reikalavimų reikšmės pagal statinio statybos skaičiuojamąją kainą

| **Nr.** | **Numatoma statybos skaičiuojamoji kaina** | **Statinio kategorija** | **Statinio grupė** | **Kvalifikacinis reikalavimas Nr. 2.1 (vidutinių metinių pajamų vertė[[7]](#footnote-8))** |
| --- | --- | --- | --- | --- |
| 1. | iki 145 000 EUR su PVM | Neypatingieji statiniai / Ypatingieji statiniai | Visos pastatų grupės | *Reikalavimas netaikomas* |
| 2. | nuo 145 000 EUR iki 1 500 000 EUR su PVM | Neypatingieji statiniai / Ypatingieji statiniai | Visos pastatų grupės | 290 000 EUR |
| 3. | nuo 1 500 000 EUR iki 5 350 000 EUR su PVM | Neypatingieji statiniai / Ypatingieji statiniai | Visos pastatų grupės | 1 712 500 EUR |
| 4. | nuo 5 350 000 EUR su PVM | Neypatingieji statiniai / Ypatingieji statiniai | Visos pastatų grupės | 2 675 000 EUR |

1. Šie tipiniai Tiekėjų kvalifikaciniai reikalavimai parengti atsižvelgiant į Rangos darbų pirkimo dokumentų tipinę techninę specifikaciją (plačiau žr. Priedą „Techninė specifikacija“). Atitinkamai konkretūs Tiekėjo kvalifikaciniai reikalavimai turėtų būti nustatomi priklausomai nuo konkretaus rangos darbų pirkimo objekto. [↑](#footnote-ref-2)
2. Lietuvos Respublikos aplinkos ministro 2016 m. spalio 27 d. įsakymas Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“ (TAR, 2016-11-21, Nr. 2016-27168). [↑](#footnote-ref-3)
3. Lietuvos Respublikos aplinkos ministro 2016 m. gruodžio 2 d. įsakymas Nr. D1-848 „Dėl Statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“ (TAR, 2016-12-05, Nr. 2016-28228). [↑](#footnote-ref-4)
4. Lietuvos Respublikos aplinkos ministro 2016 m. spalio 27 d. įsakymas Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“ (TAR, 2016-11-21, Nr. 2016-27168). [↑](#footnote-ref-5)
5. Lietuvos Respublikos aplinkos ministro 2016 m. spalio 27 d. įsakymas Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“ (TAR, 2016-11-21, Nr. 2016-27168). [↑](#footnote-ref-6)
6. Reikalavimai nustatomi vadovaujantis Viešųjų pirkimų įstatymo 48 straipsnio ir Lietuvos Respublikos aplinkos ministro 2011 m. birželio 28 d. įsakymu Nr. D1-508 Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo nuostatomis. [↑](#footnote-ref-7)
7. Pastaba. Vadovaujantis Lietuvos Respublikos viešųjų pirkimų įstatymo 47 straipsnio 3 dalies 1 punkto nuostatomis, reikalaujama metinė tiekėjo veiklos pajamų suma visais atvejais negali būti daugiau kaip du kartus didesnė už numatomą atliekamo pirkimo vertę, išskyrus pagrįstus atvejus, kai dėl perkamų paslaugų pobūdžio arba su tuo susijusios rizikos būtina nustatyti didesnę reikalaujamą tiekėjo metinę veiklos pajamų sumą (tokiu atveju pirkimo dokumentuose arba pirkimo procedūrų ataskaitoje turi nurodyti nurodo pagrindines tokio reikalavimo priežastis). [↑](#footnote-ref-8)